b'\n_START_ARTICLE_\nDepe\xc5\xa1a iz Emsa\n_START_PARAGRAPH_\nDepe\xc5\xa1a iz Emsa, telegram, ki je spodbudil Francijo, da je leta 1870 Prusiji napovedala vojno._NEWLINE_Pruski kralj Viljem I. je 13. julija 1870 iz Bad Emsa, kjer je bil na oddihu, poslal pruskemu ministrskemu predsedniku Ottu von Bismarcku v Berlin telegram, v katerem ga obve\xc5\xa1\xc4\x8da o svojih pogovorih s francoskim veleposlanikom, grofom Benedettijem. Ta je pruskemu kralju prenesel zahtevo Napoleona III., naj prestolonaslednik princ Leopold von Hohenzollern-Sigmaringen umakne svojo kandidaturo za \xc5\xa1panski prestol. Poleg tega je francoski cesar zahteval izjavo Viljema I., s katero naj bi se obvezal, da se \xc5\xa1panskemu prestolu odpovedujejo vsi hohenzollerski princi. Bismarck je depe\xc5\xa1o iz Emsa objavil v skraj\xc5\xa1ani in zaostreni obliki in s tem namerno izzval francosko vojno napoved. Prusiji.'